ถึงค่ำนี้ เครื่องจับคลื่นอินฟราเรด สแกนชัด ลึก เห็นโพรง ความหวังช่วย 13 ชีวิต
เอกชนมอบเครื่องจับคลื่นอินฟราเรด ให้ทีมช่วยเหลือ 13 ชีวิตติดถ้ำหลวง เผยสเปกสามารถสแกนได้เห็นอย่างชัดเจน 80% กว้างลึก 200 เมตร หวังเด็กๆ ปลอดภัย,จากกรณีมีบริษัทเอกชน ได้ทำการส่งเครื่องอินฟราเรดไปช่วยตรวจจับและค้นหา กลุ่มนักบอลหมูป่าอะเคเดมี ที่ติดในถ้ำหลวง เป็นเวลา 4 วัน,ล่าสุด เมื่อเวลา 17.00 น. วันที่ 27 มิ.ย. ทีมข่าวเฉพาะกิจไทยรัฐออนไลน์ได้ติดต่อไปยัง เจ้าของบริษัท อาร์.เอส.เค.เรสคิว อีควิปเม้นท์ (R.S.K.Rescue Equipment) ซึ่งไม่ขอเปิดเผยชื่อ กล่าวว่า ทางบริษัทได้ส่งเครื่องตรวจจับคลื่นอินฟราเรด รุ่น Leica Scanner P20 มูลค่ากว่า 6 ล้านบาท ที่นำเข้าจากประเทศสวิตเซอร์แลนด์ ไปให้กับเจ้าหน้าที่ เพื่อนำไปค้นหาน้องๆ และโค้ช ทั้ง 13 คนที่ติดอยู่ภายใน ถ้ำหลวง-ขุนน้ำนางนอน ต.โป่งผา อ.แม่สาย จ.เชียงราย ,โดยการส่งขึ้นไปทางเฮลิคอปเตอร์ทหาร คาดว่าน่าจะถึงช่วงค่ำวันนี้,เจ้าของบริษัทได้อธิบาย ว่า เครื่องตรวจจับคลื่นอินฟราเรด รุ่น Leica Scanner P20 นี้ เป็นเครื่องสแกนเนอร์ ที่ออกแบบมาเพื่อใช้สำหรับทรัพยากรธรรมชาติ เช่น น้ำมันปิโตรเลียม ที่อยู่ใต้พื้นดิน รวมถึงยังสามารถใช้สำรวจถ้ำต่างๆ ได้อีกด้วย,ความพิเศษของเจ้าเครื่องนี้ คือ การตรวจจับคลื่นความร้อนได้ทั้งหมด ภายในระยะ 200 เมตร และเมื่อใช้เครื่องนี้สแกนภายในถ้ำจะทำให้มองเห็นภายในได้ชัดถึง 80% ว่ามีช่องที่จะสามารถลอดผ่านไปได้ตรงไหน และทางไหนเป็นทางตัน แม้แต่ใต้น้ำก็เห็นชัดแน่นอน,ส่วนข้อจำกัดในการใช้งาน ก็คือ น้ำที่ท่วมอยู่ภายในถ้ำ โคลน อาจทำให้เจ้าหน้าที่จะต้องแบกเครื่องนี้ที่มีน้ำหนักรวมแล้วกว่า 23 กิโลกรัม เข้าไปภายในพื้นที่ อีกทั้งยังมีข้อจำกัดในเรื่องของคนที่จะใช้อุปกรณ์ดังกล่าว เนื่องจากเครื่องตรวจจับคลื่นอินฟราเรด ค่อนข้างใช้งานยาก ต้องใช้ผู้ชำนาญ หรือผู้มีประสบการณ์จึงจะใช้งานเครื่องนี้ได้เต็มประสิทธิภาพ,ซึ่งทางบริษัทส่งไปได้แค่ตัวเครื่องเท่านั้น เนื่องจากทีมงานที่มีประสบการณ์การใช้เครื่องนี้ไม่สามารถไปถึงที่นั่นได้ แต่ทางบริษัทได้มีการติดต่อไปหาเจ้าหน้าที่ที่อยู่ทางนั้น เพื่อถามว่าใครมีประสบการณ์การใช้เครื่องนี้หรือไม่ และนับว่าเป็นความโชคดีที่มีเจ้าหน้าที่ที่เคยใช้งานเครื่องนี้มาก่อน จึงไม่น่ากังวลอะไร,ทั้งนี้เจ้าของบริษัท อาร์.เอส.เค.เรสคิว อีควิปเม้นท์ ยังบอกอีกว่า สาเหตุที่ส่งเครื่องนี้ไปช่วย เนื่องจากที่ผ่านมาได้ติดตามข่าวสารมาอยู่ตลอด และเหมือนช่องทางที่ตามหาดูไม่มีจุดมุ่งหมายที่จะไปจุดใดจุดหนึ่ง อีกทั้งยังมองว่าเครื่องมือตัวนี้ น่าจะช่วยในการตามหาตัวน้องๆได้ไม่มากก็น้อย จึงอยากส่งไปช่วยเหลือ,ขอบคุณภาพจากเฟซบุ๊ก - ,R.S.K.Rescue Equipment,อ่านข่าว 13 ชีวิตติดในถ้ำหลวง,- ,รองแม่ทัพภาค 3 แถลง ยังไม่พบ 13 ชีวิต ติดในถ้ำหลวง (คลิป), ,-, ตำนานถ้ำหลวงขุนน้ำนางนอน กับเรื่องราวของเด็กติดถ้ำ ,- ,นำมือถือเข้าไป 5 เครื่อง พบสัญญาณ 13 ชีวิต อยู่โถงพัทยาบีช ,- ,ถ้ำหลวงมีอะไร? ทำไม? โค้ชทีมบอล พาเด็กๆ เข้าไป (คลิป) 
เอกชนมอบเครื่องอินฟราเรด ให้ทีมช่วยเหลือ 13 ชีวิตติดถ้ำหลวง เผยสเปกสามารถสแกนได้เห็นอย่างชัดเจน 80% กว้างลึก 200 เมตร หวังเด็กๆ ปลอดภัย
เด็กติดถ้ำ,ถ้ำหลวง,คลื่นอินฟราเรด,13 ชีวิต,ทีมข่าวเฉพาะกิจไทยรัฐออนไลน์,ข่าวเหตุ